དཔེར་ན།ཕྱི་ལོ་༡༩༦༠ཟླ་༧ཚེས་༡ཉིན་ཌལ་ཧའོ་སིར་མང་ཚོགས་ལ་བཀའ་སློབ་སྩལ་བའི་ནང་།བོད་མི་རྣམས་ནས་ཆོལ་ཁ་དང་།ལུང་ཚན།རིགས་རུས་སོགས་ཀྱི་འཐེན་ཁྱེར་དང་དབྱེ་བ་མེད་པར་ང་བོད་པ་ཡིན་བསམ་པའི་ཐོག་ནས་བོད་མིའི་འཐབ་རྩོད་ཐོག་མཐུན་བསྒྲིལ་རྡོག་རྩ་ཆིག་སྒྲིལ་དགོས་པའི་བཀའ་ནན་ཕེབས་པ་དང་།ཕྱི་ལོ་༡༩༦༠ལོའི་དེ་རིང་གི་ཉིན་མོར་གཞིས་བྱེས་བོད་མི་ཡོངས་ཀྱི་ངོ་ཚབ་མཚོན་པའི་ཆོལ་གསུམ་ཆོས་བརྒྱུད་དང་བཅས་པའི་སྤྱི་འཐུས་འོས་ཐོན་བསྐོ་གཞག་བྱུང་བ་རྣམས་ཀྱིས་ལས་ཁུར་འགོ་འཛུགས་ཞུས་ཏེ་བོད་མིའི་མང་གཙོའི་ལམ་བཟང་དབུ་བརྙེས་ཡོད་པ་དང།དེ་ནས་བཟུང་མུ་མཐུད་ཡར་རྒྱས་ཀྱིས་ད་ལྟའི་ཆར་མང་གཙོའི་ཆ་ལག་ཡོངས་སུ་ཚང་བའི་སྒྲིག་འཛུགས་ཤིག་ཏུ་གྱུར་ཡོད།